एरबस कासा सी-२९५

**एरबस सी-२९५** (पूर्वी **कासा सी-२९५**) हे एक मध्यम पल्याचे रणनीतिक वाहतूक विमान आहे. याची संरचना आणि उत्पादन स्पॅनिश एरोस्पेस कंपनी कासाने केले. ही कंपनी आता एरबस या युरोपियन बहुराष्ट्रीय एरबस संरक्षण आणि अंतराळ विभागाचा भाग आहे.

सी-२९५ चे उत्पादन आणि अंतिम बांधणी दोन्ही सामान्यतः स्पेनमधील सेव्हिया येथील सान पाब्लो विमानतळावरील एरबस संरक्षण आणि अंतराळ विभागाच्या कारखान्यांमध्ये केले जातात.   याशिवाय २०११ पासून, इंडोनेशियन एरोस्पेसने औद्योगिक सहकार्याद्वारे इंडोनेशियातील बांडुंग येथील त्यांच्या कारखान्यां मध्ये ही विमाने तयार केली आहेत.  २०२१मध्ये टाटा अॅडव्हान्स्ड सिस्टम्सने भारतीय वायुसेनेसाठी  ४० विमाने भारतातील गुजरातमधील वडोदरा येथे परवाना-निर्मित करण्याचा करार केला गेला.  .  यांशिवाय येथे भारतीय आरमार आणि भारतीय तटरक्षक दलांसाठी  सागरी गस्त घालण्यासाठी आणखी १२ विमाने तयार केली गेली.

सैनिकी वाहतूकी शिवाय सी-२९५चा वापर पॅराशूटधारी सैनिक आणि सामान उतरवणे, इलेक्ट्रॉनिक संदेशवहन (ELINT), रुग्णउचलणी (MEDEVAC) आणि सागरी गस्त यांसाठीही होतो. विमानाला विविध भूमिका पार पाडायला झटपट तयार करण्यासाठी उपकरणे जलदगतीने लावता आणि काढता येतात. या विमानाला नागरी वाहतूक करणाऱ्या कंपन्यांकडून विशेष मागणी नव्हती तरीही सरकारी आणि लष्करी संस्थांना हे विमान त्यांच्या प्रवासी वाहतूकी करता वापरता यावे यासाठी  नागरी उड्डाण प्रमाणपत्र घेतले. मुख्यत्वे लष्करांतून वापरल्या जाणारे सी-२९५ २०१७मध्ये पहिल्यांदाच नागरी प्रवासी सेवेत दाखल झाले

### भारत 
#### वायुसेना 
इवलेसे|भारतीय हवाई दलाचे पहिले सी-२९५ वडोदरा येथील त्यांच्या गृह तळावर
२३ जुलै २०१२ रोजी भारतीय सैन्याने भारतीय सैन्याच्या जुन्या झालेल्या एचएस-७४८ एव्ह्रो विमानांच्या बदली ५६ वाहतूक विमाने पाहिजे असल्याचे जाहीर केले. 

८ मे २०१३ रोजी, भारतीय संरक्षण मंत्रालयाने बोईंग, लॉकहीड मार्टिन, एरबस डिफेन्स अँड स्पेस, अँटोनोव्ह, साब, इल्युशिन आणि अलेनिया एर्माची यासारख्या अनेक उत्पादकांकडून प्रस्ताव मागितले. काही न काही कारणाने एक एक प्रतिस्पर्धी गळल्यावर टाटा-एरबस कॉन्सोर्शियमला हे कंत्राट मिळाले.    यानुसार वायुसेनेसाठी ४८ महिन्यांच्या आत ५६ विमाने पुरविण्यात येतील आणि अधिक ४० विमाने भारतात तयार केली जातील. या शिवाय या विमानांची देखभाल करण्याच्या सगळ्या व्यवस्था आणि सुविधा असतील. 

१३ सप्टेंबर २०२३ रोजी पहिले सी-२९५ भारतीय वायुसेनेला देण्यात आले.  त्यानंतर अनुक्रमे ४ आणि २८ मे २०२४ रोजी दुसरे आणि तिसरे विमान देण्यात आले.   चौथे (CA 7104) आणि पाचवे (CA 7105) ५ जुलै २०२४ रोजी देण्यात आले.   सहावे विमान २८ ऑक्टोबर २०२४ पर्यंत देण्यात आले.  उर्वरित दहा विमाने ऑगस्ट २०२५ पर्यंत दरमहा एक या दराने देण्यात येतील आणि त्यानंतर वडोदरा प्लांटमधून देण्यात येतील. 

२८ ऑक्टोबर २०२४ रोजी, पंतप्रधान नरेंद्र मोदी आणि स्पेनचे पंतप्रधान पेड्रो सांचेझ यांच्या हस्ते गुजरातमधील वडोदरा येथे विमानाच्या अंतिम असेंब्ली लाइनचे उद्घाटन करण्यात आले. 

स्पॅनिश बनावटीचे शेवटचे विमान २ ऑगस्ट २०२५ रोजी स्पेनच्या सेव्हिया येथे भारतीय राजदूतांनी स्वीकारले 

* 

## तपशील (C-295W) 
* **क्षमता:** ७० सैनिक, ४८ पॅराट्रूप्स, २४ स्ट्रेचर आणि सात वैद्यकीय सहाय्यक, पाच १०८" मालपेट्या किंवा तीन लँड रोव्हर आकाराची हलकी वाहने.
* **केबिनचे परिमाण:** १२.६९ × २.७० × १.९० मीटर (४१.६३ x ८.८५८ x ६.२३ फूट)
* **लांबी:** २४.५० मी (८० फूट)
* **विंग स्पॅन:** २७.५९ मी (९१ फूट)
* **उंची:** ८.६६ मी (२८ फूट)
* **कमाल पेलोड:** ९,००० किलो (१९,८४२) पाउंड)
* **जास्तीत जास्त टेकऑफ वजन:** २३,२०० किलो (५१,१४७) पाउंड)
* **कमाल लँडिंग वजन:** २३,२०० किलो (५१,१४७) पाउंड)
* **इंधन क्षमता:** ७,४०० लिटर
* **इंजिन प्रकार:** २ x प्रॅट अँड व्हिटनी कॅनडा PW१२७G
* **इंजिन पॉवर:** २,६४५ एसएचपी (१,९७२) किलोवॅट)

* **क्रूझिंग स्पीड:** २६० नॉट (४८२ किमी/तास; २९९ मैल/तास)
* **फेरी रेंज:** ५,७५० किमी (३,५७३) मैल)

:::* **३,००० किग्रॅ वजन घेउन पल्ला:** ५,००० किमी
:::* **६,००० किग्रॅ वजन घेउन पल्ला:** ३,७०४ किमी

* **उंची मर्यादा:** २५,००० फूट
* **कमाल उंची मर्यादा:** ३०,००० फूट
* **उड्डाण धाव:** ६७० मी (२,१९८) फूट) समुद्रसपाटीवरुन
* **अवतरण धाव:** ३२० मी (१,०५०) फूट) समुद्रसपाटीवर
* **शस्त्रास्त्र बिंदू:** ६ (प्रत्येक पंखाखाली तीन)
* **शस्त्रास्त्र बिंदू क्षमता:** आतल्या बिंदूंवर ८०० किग्रॅ; मध्यातील बिंदूंवर ५०० किग्रॅ; बाहेरच्या बिंदूंवर ३०० किग्रॅ

## संदर्भ 
वर्ग:एरबस विमाने
वर्ग:सैनिकी वाहतुकी विमाने
वर्ग:भारतीय वायुसेनेची विमाने
वर्ग:Pages with unreviewed translations